Etter examen artium fra Oslo katedralskole i 1963, tok hun utdannelse ved Kunst- og håndverksskolen i Oslo 1964–68. Fra 1969 til 1978 var hun politisk tegner i Morgenbladet, der hun leverte karikaturer og kommenterte politiske begivenheter, ofte med tekster av redaktør Knut Bøckman. Disse ble utgitt i tre samlinger 1973–75 og hun fikk Narvesenprisen i 1973. Hun har også hatt tegninger i Morgenavisen, Adresseavisen, Sandefjords Blad, Fredriksstad Blad, Universitas og Farmand.